strabo.geographica 2.1.31
̔η μὲν οὖν οἰκουμένη δίχα διῄρηται τῷ τε Ταύρῳ καὶ τῇ ἐπὶ στήλας θαλάττῃ καλῶς . καὶ τοῦ νοτίου μέρους ἡ μὲν Ἰνδικὴ περιώρισται πολλοῖς · καὶ γὰρ ὄρει καὶ ποταμῷ καὶ θαλάττῃ καὶ ἑνὶ ὀνόματι ὡς ἑνὸς ἔθνους · ὥστε καὶ τετράπλευρος ὀρθῶς λέγεται καὶ ῥομβοειδής . ἡ δʼ Ἀριανὴ ἧττον μὲν τὸ εὐπερίγραφον ἔχει διὰ τὸ τὴν ἑσπερίαν πλευρὰν συγκεχύσθαι , διώρισται δʼ ὅμως ταῖς τε τρισὶ πλευραῖς ὡς ἂν εὐθείαις , καὶ τῷ ὀνόματι ὡς ἂν ἑνὸς ἔθνους . ἡ δὲ τρίτη σφραγὶς τελέως ἀπερίγραφός ἐστιν , οὕτω γε ἀφορισθεῖσα · ἥ τε γὰρ κοινὴ πλευρὰ αὐτῇ τε καὶ τῇ Ἀριανῇ συγκέχυται , ὡς προείρηται , καὶ ἡ νότιος πλευρὰ ἀργότατα εἴληπται · οὔτε γὰρ περιγράφει τὴν σφραγῖδα , διὰ μέσης τε αὐτῆς βαδίζουσα καὶ πολλὰ μέρη ἀπολείπουσα πρὸς νότον , οὔτε μῆκος ὑπογράφει τὸ μέγιστον ( τὸ γὰρ προσάρκτιον πλευρὸν μεῖζον ) , οὔθʼ ὁ Εὐφράτης ἑσπέριόν ἐστι πλευρὸν οὐδʼ εἰ ἐπʼ εὐθείας ῥέοι , τῶν ἄκρων αὐτοῦ μὴ ἐπὶ τοῦ αὐτοῦ μεσημβρινοῦ κειμένων . τί γὰρ μᾶλλον ἑσπέριον ἢ νότιον ; χωρὶς δὲ τούτων , ὀλίγης οὔσης τῆς ἐπὶ θάλατταν λοιπῆς τὴν Κιλίκιον καὶ τὴν Συριακήν , τὸ μὴ μέχρι δεῦρο προάγειν δεῖν τὴν σφραγῖδα οὐ πιθανόν , τῆς τε Σεμιράμιδος καὶ τοῦ Νίνου Σύρων λεγομένων , ὧν τῆς μὲν ἡ Βαβυλὼν κτίσμα καὶ βασίλειον , τοῦ δὲ Νίνος ὡς ἂν μητρόπολις τῆς Συρίας . καὶ τῆς διαλέκτου δὲ μέχρι νῦν διαμενούσης τῆς αὐτῆς τοῖς τε ἐκτὸς τοῦ Εὐφράτου καὶ τοῖς ἐντός , τὸ ἐνταῦθα μέντοι τοιούτῳ μερισμῷ διασπᾶν ἔθνος γνωριμώτατον καὶ τὰ μέρη συνάπτειν τοῖς ἀλλοεθνέσιν ἥκιστα ἂν πρέποι . οὐδὲ γὰρ ὑπὸ μεγέθους ἀπηναγκάσθαι λέγοι ἄν · καὶ γὰρ τὸ μέχρι θαλάττης οὐ μήν πω ἂν ἐξισάζοιτο τῇ Ἰνδικῇ , ἀλλʼ οὐδὲ τῇ Ἀριανῇ , προσλαβὸν καὶ τὸ μέχρι τῶν ὅρων τῆς εὐδαίμονος Ἀραβίας καὶ τῆς Αἰγύπτου · ὥστε πολὺ κρεῖττον ἦν μέχρι δεῦρο προελθεῖν , τῆς τρίτης εἰπόντα σφραγῖδος τοσαύτῃ προσθήκῃ τῇ μέχρι τῆς Συριακῆς θαλάττης τὸ μὲν νότιον πλευρὸν οὐχ ὥσπερ ἐκεῖνος εἶπεν ἔχον , οὐδʼ ἐπʼ εὐθείας , ἀλλʼ ἀπὸ τῆς Καρμανίας εὐθὺς τὴν δεξιὰν παραλίαν εἰσπλέοντι τὸν Περσικὸν κόλπον μέχρι τῆς ἐκβολῆς τοῦ Εὐφράτου , καὶ μετὰ ταῦτα τοῖς ὁρίοις τῆς Μεσήνης καὶ τῆς Βαβυλωνίας συνάπτον , ἥπερ ἐστὶν ἀρχὴ τοῦ διορίζοντος τὴν εὐδαίμονα Ἀραβίαν ἀπὸ τῆς ἄλλης ἠπείρου , εἶτʼ ἐφεξῆς αὐτὸν τοῦτον διεξιόν , διῆκόν τε μέχρι τοῦ μυχοῦ τοῦ Ἀραβίου κόλπου καὶ Πηλουσίου , καὶ ἔτι τοῦ Κανωβικοῦ στόματος τοῦ Νείλου · τοῦτο μὲν τὸ νότιον πλευρόν , τὸ δὲ λοιπὸν ἑσπέριον τὴν ἀπὸ τοῦ Κανωβικοῦ στόματος μέχρι τῆς Κιλικίας παραλίαν .
Lemmas: ὁ μέν οὖν οἰκουμένη δίχα διαιρέω ὁ τε Ταῦρος καί ὁ ἐπί στήλη θάλασσα καλός . καί ὁ νότιος μέρος ὁ μέν Ἰνδικός περιορίζω πολύς · καί γάρ ὄρος καί ποταμός καί θάλασσα καί εἷς ὄνομα ὡς εἷς ἔθνος · ὥστε καί τετράπλευρος ὀρθός λέγω καί ῥομβοειδής . ὁ δέ Ἀριανή ἥσσων μέν ὁ εὐπερίγραφος ἔχω διά ὁ ὁ ἑσπέριος πλευρά συγχέω , διορίζω δέ ὅμως ὁ τε τρεῖς πλευρά ὡς ἄν εὐθεῖα , καί ὁ ὄνομα ὡς ἄν εἷς ἔθνος . ὁ δέ τρίτος σφραγίς τέλειος ἀπερίγραφος εἰμί , οὕτως γε ἀφορίζω · ὁ τε γάρ κοινός πλευρόν αὐτός τε καί ὁ Ἀριανή συγχέω , ὡς προλέγω , καί ὁ νότιος πλευρόν ἀργός λαμβάνω · οὔτε γάρ περιγράφω ὁ σφραγίς , διά μέσος τε αὐτός βαδίζω καί πολύς μέρος ἀπολείπω πρός νότος , οὔτε μῆκος ὑπογράφω ὁ μέγας ( ὁ γάρ προσάρκτιος πλευρόν μέγας ) , οὔτε ὁ Εὐφράτης ἑσπέριος εἰμί πλευρόν οὐδέ εἰ ἐπί εὐθεῖα ῥέω , ὁ ἄκρον αὐτός μή ἐπί ὁ αὐτός μεσημβρινός κεῖμαι . τίς γάρ μάλα ἑσπέριος ἤ νότιος ; χωρίς δέ οὗτος , ὀλίγος εἰμί ὁ ἐπί θάλασσα λοιπός ὁ Κίλιξ καί ὁ Συριακός , ὁ μή μέχρι δεῦρο προάγω δέω ὁ σφραγίς οὐ πιθανός , ὁ τε Σεμιράμις καί ὁ Νίνος Σύρος λέγω , ὅς ὁ μέν ὁ Βαβυλών κτίσμα καί βασίλειον , ὁ δέ Νίνος ὡς ἄν μητρόπολις ὁ Συρία . καί ὁ διάλεκτος δέ μέχρι νῦν διαμένω ὁ αὐτός ὁ τε ἐκτός ὁ Εὐφράτης καί ὁ ἐντός , ὁ ἐνταῦθα μέντοι τοιοῦτος μερισμός διασπάω ἔθνος γνώριμος καί ὁ μέρος συνάπτω ὁ ἀλλοεθνής ἦκα ἄν πρέπω . οὐδέ γάρ ὑπό μέγεθος ἀπαναγκάζω λέγω ἄν · καί γάρ ὁ μέχρι θάλασσα οὐ μήν πω ἄν ἐξισάζω ὁ Ἰνδικός , ἀλλά οὐδέ ὁ Ἀριανή , προσλαμβάνω καί ὁ μέχρι ὁ ὅρος ὁ εὐδαίμων Ἀραβία καί ὁ Αἴγυπτος · ὥστε πολύς κρατύς εἰμί μέχρι δεῦρο προέρχομαι , ὁ τρίτος λέγω σφραγίς τοσοῦτος προσθήκη ὁ μέχρι ὁ Συριακός θάλασσα ὁ μέν νότιος πλευρόν οὐ ὥσπερ ἐκεῖνος λέγω ἔχω , οὐδέ ἐπί εὐθεῖα , ἀλλά ἀπό ὁ Καρμανία εὐθύς ὁ δεξιός παραλία εἰσπλέω ὁ Περσικός κόλπος μέχρι ὁ ἐκβολή ὁ Εὐφράτης , καί μετά οὗτος ὁ ὅριον ὁ Μεσσήνη καί ὁ Βαβυλωνία συνάπτω , ὅς εἰμί ἀρχή ὁ διορίζω ὁ εὐδαίμων Ἀραβία ἀπό ὁ ἄλλος ἤπειρος , εἶτα ἐφεξῆς αὐτός οὗτος διεξέρχομαι , διήκω τε μέχρι ὁ μυχός ὁ Ἀράβιος κόλπος καί Πηλούσιος , καί ἔτι ὁ Κανωβικός στόμα ὁ Νεῖλος · οὗτος μέν ὁ νότιος πλευρόν , ὁ δέ λοιπός ἑσπέριος ὁ ἀπό ὁ Κανωβικός στόμα μέχρι ὁ Κιλικία παραλία .